Megaxenistusa

Megaxenistusa er en gruppe (slekt) av biller som hører til familien kortvinger.

Utseende 
En middelsstor (4-5 millimeter), dråpeformet, mørkbrun kortvinge. Hodet er bredt rundet. Antennene er kraftige, noe lenger enn hode + pronotum. Pronotum er rundet, mye bredere enn langt. Dekkvingene er redusert til rundede skjell som ikke møtes i midten. Bakkroppen er kjegleformet, bakerste med to lange vedheng (cerci).

Levevis 
Artene lever underjordisk i tuene til termitter i slekten Rhinotermes.

Utbredelse 
Slekten er utbredt i Guyana.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae
 Stammen Trichopseniini LeConte & Horn, 1883
 Slekten Megaxenistusa Seevers, 1945
 Megaxenistusa rhinotermitis Seevers, 1945

Referanser

Eksterne lenker 
 Bilder av arten
 

Småkortvinger
Biller formelt beskrevet i 1945
Guyanas insekter
Dyr formelt beskrevet av Charles Hamilton Seevers